b'\n_START_ARTICLE_\nSuwiso (tao)\n_START_PARAGRAPH_\nAng mga Suwiso - na nagiging Suwisa kung mga kababaihan, (Ingles: Swiss, Aleman: die Schweizer, Pranses: les Suisses, Italyano: gli Svizzeri, Romansh: ils Svizzers) ay ang mga mamamayan o mga katutubo ng Suwesya (Suwitserland). Ang demonimo ay hinango mula sa toponimo ng Schwyz at naging malawakan ang paggamit upang tukuyin ang Matandang Konpederesyang Suwiso magmula noong ika-16 daantaon._NEWLINE_Bagaman ang Konpederasyong Suwiso, ang modernong estado ng Suwesya, na nagsimula noong 1848, ang panahon ng nasyonalismong romantiko, hindi iyon isang nasyong estado, at ang mga Suwiso ay hindi karaniwang itinuturing na nagbuo ng isang nag-iisang pangkat etniko, bagkus ay isang konpederasya (Eidgenossenschaft) o Willensnation ("nasyon ng hangarin", "nasyon dahil sa pagnanais", iyon ay, isang estadong konsonasyunal), isang terminong nalikha na may-malay na kabaliktaran ng "nasyon" sa kumbensiyonal na diwang lingguwistiko o etniko ng kataga._NEWLINE_Ang bilang ng taumbansang Suwiso ay lumaki mula 1.7 milyon noong 1815 hanggang 6.76 milyon noong 2009, 90% nila ang naninirahan sa Suwesya. Nasa bandang 60% ng nakatira sa ibayong-dagat ang nasa loob ng Unyong Europeo (423,300); ang pinakamalaking pamayanang ekspatriyado sa ibayong dagat ay nasa Estados Unidos USA (75,000).'